Samstarf um tengingu vísindastarfs og rannsókna við atvinnulífið Opni háskólinn í HR hefur gert samstarfssamning við Matís og Reykjavíkur Akademíuna um þróun námskeiða og námslína auk kennslu , til að efla menntun í íslensku atvinnulífi . Framsækin þjálfun og menntun stjórnenda , sérfræðinga og starfsfólks fyrirtækja gerir þeim kleift að skara fram úr í samkeppni og vera skapandi á tímum breytinga . Skrifað var undir samstarfssamninga Opna háskólans , Reykjavíkur Akademíunnar og Matís kl. 12:30 í dag í Háskólanum í Reykjavík . „ Opni háskólinn leggur metnað sinn í að bjóða íslensku atvinnulífi aðgang að öflugu fagfólki og fagnar því að geta bætt fagsviðum við núverandi framboð Opna háskólans með samstarfssamningum við Matís og Reykjavíkur Akademíuna , “ segir Guðrún Högnadóttur , framkvæmdastjóri Opna háskólans um samstarfið . „ Í starfi Reykjavíkur Akademíunnar er mikilvægt að finna leiðir til að miðla þekkingu þeirra fræðimanna sem þar starfa og hagnýta hana með fjölbreyttum hætti . Í þeirri kreppu sem nú herðir að samfélaginu fer víða fram endurskoðun á grundvallarhugmyndum atvinnulífs og samfélags . Með samstarfi við Opna háskólann tekur Reykjavíkur Akademían í fyrsta sinn þátt í fræðslu fyrir atvinnulífið og ekki þarf að efast um að þar munu gagnkvæm kynni auðga alla sem þátt taka , “ segir Viðar Hreinsson , framkvæmdastjóri Reykjavíkur Akademíunar . Sjöfn Sigurgísladóttir , forstjóri Matís , leggur áherslu á að samstarfssamningur þessi falli mjög vel að starfsemi Matís enda er eitt markmiða Matís að koma að öflugri kennslu og endurmenntun , m.a. í gegnum samstarf við háskóla á Íslandi sem og aðrar menntastofnanir . „ Á þann hátt er búin til öflug tenging á milli vísindastarfs og rannsókna annars vegar og atvinnulífs hins vegar . “ Með samstarfinu vill Opni háskólinn auðga íslenskt samfélag með miðlun og virkjun þekkingar utan hefðbundinna námslína á háskólastigi . Með markvissri þjálfun og menntun starfsmanna geta íslensk fyrirtæki mætt breyttu viðskiptaumhverfi með kraftmeiri hætti en áður . Nánari upplýsingar veitir Halldóra Guðrún Hinriksdóttir , forstöðumaður við Opna háskólann , í síma 864 0073 .